|  |  |  |
| --- | --- | --- |
| REPUBLICA MOLDOVACONSILIUL RAIONAL HÎNCEŞTI**CONSILIUL** **RAIONAL HÎNCEŞTI**MD-3400, mun. Hînceşti, str. M. Hîncu, 138tel. (0269) 2 – 20 -58, fax (269) 2 - 23 - 02,E-mail: consiliul@hincesti.md |  | РЕСПУБЛИКА МОЛДОВАРАЙОHНЫЙ СОВЕТ ХЫНЧЕШТЬ**РАЙОННЫЙ****СОВЕТ ХЫНЧЕШТЬ**МД-3400, мун. Хынчешть, ул. М.Хынку, 138тел. (0269) 2 - 20 -58, факс (269) 2 - 23 - 02,E-mail: consiliul@hincesti.md |

 **D E C I Z I E**

 **mun.Hîncești**

 **din \_\_\_\_ martie 2021 nr. \_\_\_\_\_**

***Cu privire la aprobarea raportului anual privind***

***executarea bugetului raional pentru anul 2021***

În conformitate cu prevederile Legii privind finanțele publice și responsabilității bugetar-fiscale nr. 181 din 25.07.2014, Legii privind finanțele publice locale nr. 397-XV din 16.10.2003 și în temeiul art. art.43(1) p.”b3” și 46 din Legea privind administrația publică locală nr. 436 - XVI din 28.12.2006, Consiliul Raional Hâncești **DECIDE:**

1. Se ia act de raportul anual privind executarea bugetului raional pentru anul 2021 prezentat de șeful Direcției Generale Finanțe (dna Galina ERHAN).
2. Se aprobă raportul privind executarea bugetului raional pentru anul 2021, sub aspectul clasificației economice la venituri în sumă de 305812,3 mii lei și la cheltuieli în sumă de 304754,2 mii lei, conform anexelor nr.1- 4.
3. Executorii de buget vor asigura:
* contractarea și utilizarea mijloacelor publice în limita alocațiilor aprobate și conform destinației în strictă conformitate cu legislația în vigoare;
* controlul riguros asupra utilizării eficiente a alocațiilor și întreprinderea măsurilor de economisire a acestora;
* să asigure monitorizarea situației privind datoriile debitoare și creditoare cu implementarea unei discipline bugetare eficiente, întru excluderea tendințelor de formare și creștere a acestora;
* implementarea procedurilor de control financiar intern care va asigura un management eficient precum și executarea conformă a cheltuielilor preconizate cu respectarea prevederilor legislației în vigoare.
1. Se numesc responsabili de executarea prevederilor prezentei decizii șefii direcțiilor și secțiilor Consiliului raional, managerii instituțiilor bugetare.
2. Se desemnează responsabil de controlul asupra executării prevederilor prezentei decizii Președintele raionului.

 **Președintele ședinței**

**Contrasemnează :**

 **Secretarul Consiliului Raional Elena MORARU TOMA**

**NOTA INFORMATIVĂ**

**la proiectul Deciziei nr. \_\_\_\_ din \_\_\_\_ martie 2022 „*Cu privire la aprobarea raportului anual privind executarea bugetului raional pentru anul 2021”.***

|  |
| --- |
| 1. D**enumirea autorului și, după caz, a participanților la elaborarea proiectului** |
| Autorul proiectului de decizie este Direcția Generală Finanțe a Consiliului raional Hîncești. |
| 2. ***Condițiile ce au impus elaborarea proiectului de decizie***  |
| Elaborarea proiectului de decizie a fost condiționată de prevederile legale referitor la necesitatea raportării rezultatelor executării bugetului raional la partea de venituri și cheltuieli pentru anul 2021 și factorii care au influențat nevalorificarea mijloacelor planificate și totodată de a asigura transparența în gestionarea și utilizarea eficientă a resurselor bugetare de către instituțiile publice. |
|  **3.Principalele prevederi ale proiectului și evidențierea elementelor noi** |
| Principala prevedere a proiectului de decizie privind executarea bugetului raional pentru anul 2021 constă în raportarea autorității reprezentative și deliberative despre rezultatele executării bugetului raional pe perioada de gestiune |
| **4. Fundamentarea economico-financiară** |
| Implementarea proiectului de decizie „Cu privire la aprobarea raportului anual privind executarea bugetului raional pentru anul 2021” nu va necesita cheltuieli suplimentare. |
| **5.Modul de incorporare a proiectului în sistemul actelor normative în vigoare** |
| Proiectul de decizie este elaborat în conformitate cu art. 31, alin. (1) din Legea nr.397 din 16.10.2003 ,,Privind finanțele publice locale”, art.24, lit.e), art.73, alin. (3), din Legea nr.181 din 25.07.2014 „Finanțelor publice și responsabilității bugetar- fiscale”, Legea Bugetului de Stat pentru anul 2021, nr.258 din 16.12.2020 cu modificări și completări. |
| 1. **Avizarea și consultarea publică a proiectului**
 |
| În scopul respectării prevederilor Legii nr.239/2008 privind transparența în procesul decizional și ale Legii nr.100/2017 cu privire la actele normative, proiectul deciziei este plasat pe pagina web oficială a Consiliului Raional Hîncești www.hincesti.md. |
| 1. **7. Constatările expertizei juridice**
 |
| Proiectul deciziei este în concordanță cu Legea nr. 397/2003 privind finanțele publice locale și Legii finanțelor publice și responsabilității bugetar–fiscale nr. 181/2014. Structura și conținutul actului corespund normelor de tehnică legislativă.Proiectul de decizie se prezintă comisiilor consultative de specialitate pentru avizare și se propune Consiliului raional pentru examinare și aprobare în ședință. |

**Șeful Direcției Generale Finanțe Hâncești Galina ERHAN**